
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU 

R J E Š E N J E

Trgovački sud u Zadru, Stalna služba u Šibeniku, po stečajnom sucu Tereziji Goreta, povodom prijedloga za sklapanje predstečajne nagodbe dužnika Jurica Birin, vlasnik AUTOPRIJEVOZNIK BIRIN, iz Vodica, Trg Kneza Branimira 50, OIB: 23794311889, nakon ročišta radi sklapanja predstečajne nagodbe održanog dana 30. lipnja 2016. godine uz sudjelovanje dužnika Ankica Birin  te vjerovnika MFRH – Dražen Crnogača, dana 30. lipnja  2016.g


r i j e š i o    j e

Odobrava se sklapanje predstečajne nagodbe kojom se dužnik Jurica Birin, vlasnik AUTOPRIJEVOZNIK BIRIN, iz Vodica, Trg Kneza Branimira 50, OIB: 23794311889 obvezuje namiriti utvrđene tražbine kako slijedi: 


1. MINISTARSTVO FINANCIJA, POREZNA UPRAVA, PODRUČNI URED ŠIBENIK, OIB: 18683136487 u visini iznosa od 188.604,86 kuna, sa otpisom od 62.138,42 kn, koji iznos nakon otpisa glasi 126.466,44 kuna, u 24 (dvadesetčetiri) jednake mjesečne rate uz kamatnu stopu u visini od 4.5 %, počevši od dana pravomoćnosti sklopljene predstečajne nagodbe pred nadležnim Trgovačkim sudom (obveza uplate mjesečnih rata dospijeva 30-og u mjesecu), pa do isplate.


Obrazloženje


Predlagatelj dužnik Jurica Birin, vlasnik AUTOPRIJEVOZNIK BIRIN, iz Vodica, Trg Kneza Branimira 50, OIB: 23794311889, dostavio je neposredno ovom sudu dana 21. lipnja 2015. godine dokumentaciju predstečajne nagodbe s prijedlogom za sklapanje predstečajne nagodbe. Prijedlog je vraćen na dopunu rješenjem ovog suda od dana 05. Svibnja 2016.g. i rješenjem ovog suda od 24. Svibnja 2016.g.

Dužnik je uz prijedlog dostavlja spis FINA-e.

Ovršnim rješenjem FINA Regionalni centar Split Klasa UP-I/110/07/14-01/6455 Ur.br. 04-06-15-6455-24 od 01. Srpnja 2015. godine utvrđeno je da su za plan financijskog 
restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te da je postupak proveden u skladu s odredbama zakona.

Uvidom u dostavljeni spis, odnosno u zapisnik o ročištu za glasovanje i formatizirane obrasce provjereno je da je u postupku pred FINA-om svoj glas za dao vjerovnik, te je tako svoj glas dala potrebna većina iz čl. 63. Zakona o financijskom poslovanju i predstečajnoj nagodbi (NN 108/12 i 81/13, dalje u tekstu ZFPPSN), koji se u ovom postupku primjenjuje.

Na ročište za sklapanje predstečajne nagodbe pristupili su dužnik i vjerovnik koji prema tablici s popisom vjerovnika imaju pravo glasa i koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPSN, te su na ročištu dali svoj pristanak na sklapanje predstečajne nagodbe.

Budući, da su na ročištu za sklapanje predstečajne nagodbe svoj pristanak dali dužnik i vjerovnik koji prema tablici s popisom vjerovnika koji ima pravo glasa, a čije tražbine čine potrebnu većinu iz članka 63. ZFPPSN, sud je utvrdio da su ispunjenje pretpostavke, te je 
odobrio sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

Slijedom navedenog, na temelju spomenutih propisa, odlučeno je kao u izreci.
 
U Šibeniku, 30. lipnja 2016. godine

     SUDAC
                                                                                                                 Terezija Goreta

POUKA O PRAVNOM LIJEKU:

Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a :
- predlagatelju (dužniku),
- e-oglasna ploča,
- FINA RC Split, prije i nakon pravomoćnosti,
- sudski registar, nakon pravomoćnosti.


